techiaith/cofnodycynulliad_en-cy huggingface dataset:
English: Well, Dirprwy Lywydd, one of the ways in which I hope we will use our new fiscal responsibilities is to be able to look at the interaction between different forms of taxation in Wales. So, we have non-domestic rates, which fall on local businesses, but we have other forms of taxation, and the Finance Committee looked very carefully during its consideration of land transaction tax, for example, on the way that land transaction tax falls on the commercial sector as well. Historically, these different streams of taxation have rather been treated by Governments as though they had little interaction with one another. We will have a narrower suite of fiscal responsibilities in Wales, but one of the opportunities that that affords us is to be able to look more closely at the way that they interact with one another, and particularly to see how they then impact upon businesses and upon the high street.
Welsh: Wel, Dirprwy Lywydd, un o'r ffyrdd y gobeithiaf y byddwn yn defnyddio ein cyfrifoldebau cyllidol newydd yw gallu edrych ar y rhyngweithio rhwng y gwahanol fathau o drethi yng Nghymru. Felly, mae gennym drethi annomestig ar gyfer busnesau lleol, ond mae gennym fathau eraill o drethi, a bu'r Pwyllgor Cyllid yn edrych yn ofalus iawn wrth ystyried y dreth trafodiadau tir, er enghraifft, ar y ffordd y mae'r dreth trafodiadau tir yn effeithio ar y sector masnachol hefyd. Yn hanesyddol, mae Llywodraethau wedi trin y ffrydiau treth gwahanol hyn fel pe na bai fawr o ryngweithio rhyngddynt. Bydd gennym gyfres feinach o gyfrifoldebau cyllidol yng Nghymru, ond un o'r cyfleoedd y bydd hynny'n eu rhoi i ni yw'r gallu i edrych yn fanylach ar y ffordd y maent yn rhyngweithio â'i gilydd, yn arbennig er mwyn gweld sut y maent wedyn yn effeithio ar fusnesau ac ar y stryd fawr.
English: Yes, of course, Cabinet Secretary, we acknowledge the targeted high-street relief scheme, although some of those high-street businesses are still surprised that they are ineligible for it. And those that may be eligible are still finding some difficulty in as much as the Welsh Government's link to that information on the website is still not working. For those who are perhaps a bit disappointed by the slightly narrow range of support offered, would you be prepared to consider the Welsh Conservative manifesto commitment to reduce income tax in Wales, not just to enhance the income tax cuts introduced by the Conservative Prime Minister in Westminster, which has benefited so many Welsh workers of course, but also to offer material help to those who are high-street employers, very often in partnerships or as sole traders and, of course, who cannot take advantage of the other low Conservative corporation tax rate?
Welsh: Ie, wrth gwrs, Ysgrifennydd y Cabinet, rydym yn cydnabod y cynllun rhyddhad wedi'i dargedu ar gyfer y stryd fawr, er bod rhai o fusnesau'r stryd fawr yn dal i synnu nad ydynt yn gymwys ar ei gyfer. Ac mae'r rhai a allai fod yn gymwys yn dal i gael peth anhawster gan nad yw'r ddolen ar wefan Llywodraeth Cymru ar gyfer y wybodaeth honno yn gweithio o hyd. Ar gyfer y rhai sydd efallai ychydig yn siomedig gyda'r diffyg amrywiaeth o ran y cymorth a gynigir, a fyddech yn barod i ystyried ymrwymiad maniffesto'r Ceidwadwyr Cymreig i ostwng y dreth incwm yng Nghymru, yn hytrach nag ychwanegu'n unig at y toriadau i'r dreth incwm a gyflwynwyd gan y Prif Weinidog Ceidwadol yn San Steffan, sydd wedi bod o fudd i lawer iawn o weithwyr yng Nghymru, wrth gwrs, ond hefyd i gynnig cymorth gwirioneddol i'r cyflogwyr ar y stryd fawr, sy'n aml iawn mewn partneriaethau neu'n unig fasnachwyr, ac nad ydynt, wrth gwrs, yn gallu manteisio ar gyfradd isel arall y Ceidwadwyr ar gyfer y dreth gorfforaeth?
English: Well, the party that's in Government in Wales has a manifesto commitment not to raise income tax rates during the lifetime of this Assembly. Voters will be listening very carefully to what the Conservative Party has or has not been willing to say in relation to taxation and I think will be much more worried about the prospects of tax rises under a Conservative Government than they will be by the prospect that has just been outlined by the Member.
Welsh: Wel, mae gan y blaid sy'n Llywodraeth yng Nghymru ymrwymiad maniffesto i beidio â chodi cyfraddau treth incwm yn ystod oes y Cynulliad hwn. Bydd y pleidleiswyr yn gwrando'n astud iawn ar yr hyn y mae'r Blaid Geidwadol wedi'i ddweud, neu wedi bod yn amharod i'w ddweud mewn perthynas â threthu a chredaf y byddant yn llawer mwy pryderus ynglŷn â'r rhagolwg o godiadau treth o dan Lywodraeth Geidwadol nag y byddant ynglŷn â'r rhagolwg y mae'r Aelod newydd ei amlinellu.
English: There are some specific risks to Wales as a result of our withdrawal from the European Union, but there are also some opportunities, not least the ability, for instance, to set regional or sub-national rates for VAT, for example on hotel accommodation, to boost our tourism sector, or for house renovation to boost our construction sector. Will the Cabinet Secretary be making an application to have those powers devolved to Wales so that we can have tax levers that will be able to boost our economy?
Welsh: Mae gadael yr Undeb Ewropeaidd yn peri rhai risgiau penodol i Gymru, ond bydd hefyd yn arwain at rai cyfleoedd, yn enwedig y gallu, er enghraifft, i osod cyfraddau rhanbarthol neu is-genedlaethol ar gyfer TAW, er enghraifft ar lety mewn gwestai, i roi hwb i'n sector twristiaeth, neu ar gyfer adnewyddu tai i roi hwb i'n sector adeiladu. A fydd Ysgrifennydd y Cabinet yn gwneud cais i ddatganoli'r pwerau hynny i Gymru er mwyn inni gael ysgogiadau treth a fydd yn rhoi hwb i'n heconomi?
English: Adam Price is quite right when he refers, I think indirectly, to the fact that the Silk commission ruled out devolution of VAT on the grounds that it wasn't a workable variable tax within the European Union. Once we are no longer members of the European Union, then VAT, I think, does come back onto the table for debate as a possible devolved tax for Wales because we would be potentially able to use it differentially. Although I'm certainly not at the point that he alluded to in his supplementary question, I do agree with him that this is now a topic that ought properly to be considered both by Government and by others who have an interest in this area.
Welsh: Mae Adam Price yn llygad ei le wrth gyfeirio, yn anuniongyrchol, rwy'n credu, at y ffaith fod comisiwn Silk wedi diystyru datganoli TAW ar y sail nad oedd yn dreth amrywiol ymarferol o fewn yr Undeb Ewropeaidd. Pan na fyddwn bellach yn aelodau o'r Undeb Ewropeaidd, credaf y dylid aildrafod TAW fel treth y gellid ei datganoli i Gymru gan y gallai fod yn bosibl inni ei defnyddio'n wahaniaethol. Er nad wyf yn cytuno â'r pwynt y cyfeiriodd ato yn ei gwestiwn atodol, cytunaf ag ef fod hwn bellach yn bwnc y dylai'r Llywodraeth, ac eraill sydd â diddordeb yn y maes hwn, ei ystyried yn briodol.
English: We'll now turn to spokespeople's questions and first up this afternoon is the Welsh Conservatives' spokesperson, Janet Finch-Saunders.
Welsh: Symudwn yn awr at gwestiynau gan y llefarwyr, a llefarydd y Ceidwadwyr Cymreig, Janet Finch-Saunders, sydd gyntaf y prynhawn yma.
English: Thank you, Deputy Presiding Officer. I'd like to thank my colleague, Mark Reckless, actually - [Interruption.] I thought that would bring a smile - for raising the issue of uncontested seats, because, actually, as voters go to the polls tomorrow, it is quite a serious issue when one considers that 92 councillors, already elected, will face no contest whatsoever. Eight per cent of Welsh local authority seats are uncontested. In Gwynedd, it's 30 per cent, with 21 of the 74 seats depriving the electorate of a vote. Of course, in Machynlleth in Powys, a seat has gone uncontested for 37 years. Now, I realise that all political parties have their own part to play, but, as the local government Cabinet Secretary, do you, like me, endorse Professor Roger Scully's comments that this simply makes a mockery of democracy? How do you intend to address this for the remainder of the Assembly term and allow our electorate to fully engage in the democratic process?
Welsh: Diolch, Dirprwy Lywydd. Hoffwn ddiolch i fy nghyd-Aelod, Mark Reckless, mewn gwirionedd - [Torri ar draws.] Roeddwn yn tybio y byddai hynny'n codi gwên - am godi mater seddi un ymgeisydd, oherwydd, mewn gwirionedd, wrth i'r pleidleiswyr fynd i bleidleisio yfory, mae'n fater eithaf difrifol pan ystyriwch na fydd 92 cynghorydd, a etholwyd eisoes, yn wynebu unrhyw gystadleuaeth o gwbl. Mae wyth y cant o seddi awdurdodau lleol Cymru yn seddi diwrthwynebiad. Yng Ngwynedd, mae'r ffigur hwnnw'n 30 y cant, gydag 21 o'r 74 sedd yn amddifadu etholwyr o bleidlais. Wrth gwrs, mae sedd ym Machynlleth ym Mhowys wedi bod yn ddiwrthwynebiad ers 37 mlynedd. Nawr, rwy'n sylweddoli fod gan yr holl bleidiau gwleidyddol eu rhan eu hunain i'w chwarae, ond fel Ysgrifennydd y Cabinet dros lywodraeth leol, a ydych chi, fel minnau, yn cymeradwyo sylwadau'r Athro Roger Scully fod hyn yn gwneud democratiaeth yn destun sbort? Sut rydych yn bwriadu mynd i'r afael â hyn dros weddill tymor y Cynulliad a chaniatáu i'n hetholwyr gymryd rhan lawn yn y broses ddemocrataidd?
English: Well, Dirprwy Lywydd, I began my answer to Mark Reckless's question by expressing my regret that any democratic election doesn't have a contest and doesn't offer a choice to the electorate. There are things that Governments are able to do in making elections more attractive, in opening opportunities to people who might be willing to stand, through our diversity in democracy project, and so on, but, in the end, Dirprwy Lywydd, it is political parties that put people up for election. Her own party will put up fewer than half the number of candidates needed to fill the number of councillors that are needed by principal authorities in Wales. So, all political parties in Wales have a responsibility to try to recruit people who are willing to do these difficult jobs, to make them attractive to people. Government has a part to play, but Government is only one part of this jigsaw, and, actually, I believe that political parties themselves are more powerful players.
Welsh: Wel, Dirprwy Lywydd, dechreuais fy ateb i gwestiwn Mark Reckless drwy fynegi fy siom ynglŷn ag unrhyw etholiad democrataidd sydd heb gystadleuaeth ac nad yw'n cynnig dewis i'r etholwyr. Ceir pethau y gall Llywodraethau eu gwneud i sicrhau bod etholiadau'n fwy deniadol, i roi cyfle i bobl a allai fod yn barod i sefyll, drwy ein prosiect amrywiaeth mewn democratiaeth, ac yn y blaen, ond yn y pen draw, Dirprwy Lywydd, pleidiau gwleidyddol sy'n cyflwyno pobl i sefyll mewn etholiad. Bydd ei phlaid ei hun yn cynnig llai na hanner nifer yr ymgeiswyr sydd eu hangen i lenwi nifer y cynghorwyr sydd eu hangen ar y prif awdurdodau yng Nghymru. Felly, mae gan bob plaid wleidyddol yng Nghymru gyfrifoldeb i geisio recriwtio pobl sy'n barod i wneud y swyddi anodd hyn, i'w gwneud yn ddeniadol i bobl. Mae gan y Llywodraeth ran i'w chwarae, ond un rhan o'r jig-so yn unig yw'r Llywodraeth, ac mewn gwirionedd, credaf fod y pleidiau gwleidyddol eu hunain yn chwarae rhan fwy pwerus.
English: Thank you, Cabinet Secretary, and, of course, I hasten to mention the number of uncontested community council seats, which run into the hundreds. Cabinet Secretary, over the past few months and leading up to the local government elections, political parties of all colours - and, as my colleague over there has said, except the independents - have been outlining their manifesto pledges and promises to which the electorate can then hold them to account in the future. The Welsh Conservatives are very proud of the manifesto on which they stand and the pledges therein, but why is it that the party of national Government here in Wales, with responsibility for local government in Wales, has failed to even produce a national manifesto for local government elections?
Welsh: Diolch, Ysgrifennydd y Cabinet, ac wrth gwrs, dylwn sôn hefyd am nifer y seddi cyngor cymuned sy'n ddiwrthwynebiad, sy'n cyrraedd y cannoedd. Ysgrifennydd y Cabinet, dros y misoedd diwethaf a chyn yr etholiadau llywodraeth leol, mae pleidiau gwleidyddol o bob lliw - ac fel y dywedodd fy nghyd-Aelod draw fan acw, ac eithrio'r ymgeiswyr annibynnol - wedi bod yn amlinellu'r addewidion maniffesto y gall eu hetholwyr eu dwyn i gyfrif yn eu cylch yn y dyfodol. Mae'r Ceidwadwyr Cymreig yn falch iawn o'r maniffesto y maent yn ei arddel a'r addewidion ynddo, ond pam fod plaid y Llywodraeth genedlaethol yma yng Nghymru, sy'n gyfrifol am lywodraeth leol yng Nghymru, wedi methu cynhyrchu maniffesto cenedlaethol ar gyfer yr etholiadau llywodraeth leol?
English: The Labour Party goes into local elections with manifestos right across Wales, explaining to local electorates exactly what a Labour-controlled authority would offer to them. They do that against the background of a White Paper in which this Government has set out our national policies for local authorities in the future. I agree with what the Member says - that it is a very important contribution to democracy that all parties make when they put proposals in front of electors and allow those people to make up their minds between the different prospectuses that are there in front of them, and we will do well, I think, to allow people to make those decisions when they go to the ballot box tomorrow.
Welsh: Mae'r Blaid Lafur yn ymladd etholiadau lleol gyda maniffestos ledled Cymru, ac yn esbonio i'r etholaethau lleol beth yn union y byddai awdurdod a reolir gan Lafur yn ei gynnig iddynt. Maent yn gwneud hynny yn erbyn cefndir Papur Gwyn lle y mae'r Llywodraeth hon wedi amlinellu ein polisïau cenedlaethol ar gyfer awdurdodau lleol yn y dyfodol. Cytunaf â'r hyn y mae'r Aelod yn ei ddweud - fod pob plaid yn gwneud cyfraniad pwysig iawn i ddemocratiaeth pan fyddant yn rhoi argymhellion gerbron yr etholwyr ac yn caniatáu i'r bobl hynny benderfynu drostynt eu hunain rhwng y gwahanol brosbectysau sydd o'u blaenau, a chredaf y gwnawn yn dda i adael i bobl wneud y penderfyniadau hynny pan fyddant yn mynd i'r blwch pleidleisio yfory.
English: And finally, Cabinet Secretary, across Wales, local authorities are signed up to private finance initiative schemes with a capital value of £308 million but a total overall cost of over £1.5 billion. A £53 million waste management scheme in Wrexham will cost the taxpayers £450 million, a £28 million lifelong learning centre in Rhondda Cynon Taf will cost over £112 million and the £40 million school project in Conwy will cost my taxpayers over £175 million, a cost that will be reluctantly inherited by the new administration from the previous Plaid and Labour-run council. As we enter a new local government municipal term, what input will you have to ensure that local authorities do not simply get carried away signing up to costly PFI schemes, which then not only place a burden of debt on future administrations, but more so on our tax-paying and hard-working families?
Welsh: Ac yn olaf, Ysgrifennydd y Cabinet, ledled Cymru, mae awdurdodau lleol wedi ymgymryd â chynlluniau menter cyllid preifat sydd â gwerth cyfalaf o £308 miliwn ond â chyfanswm cost gyffredinol o dros £1.5 biliwn. Bydd cynllun rheoli gwastraff gwerth £53 miliwn yn Wrecsam yn costio £450 miliwn i'r trethdalwyr, bydd canolfan ddysgu gydol oes gwerth £28 miliwn yn Rhondda Cynon Taf yn costio dros £112 miliwn, a bydd y prosiect ysgolion gwerth £40 miliwn yng Nghonwy yn costio dros £175 miliwn i fy nhrethdalwyr, cost y bydd y weinyddiaeth newydd yn ei hetifeddu'n gyndyn oddi wrth y cyngor blaenorol a reolid gan Blaid Cymru a'r Blaid Lafur. Wrth i ni gychwyn tymor bwrdeistrefol newydd i lywodraeth leol, beth fyddwch chi'n ei wneud i sicrhau nad yw awdurdodau lleol yn mynd dros ben llestri wrth ymgymryd â chynlluniau menter cyllid preifat costus, sydd nid yn unig yn gosod baich dyled ar weinyddiaethau'r dyfodol, ond i raddau mwy, ar ein teuluoedd gweithgar sy'n talu trethi?
English: Dirprwy Lywydd, an uninstructed listener would find it difficult to have discerned from that the fact that it was the Member's party that introduced PFI schemes and enthusiastically put them in front of local authorities to persuade them to do it. There are Conservative local authorities in Wales that have PFI schemes as well. What this Government has done, particularly under the leadership of my predecessor, Jane Hutt, is to provide revenue support to local authorities to support them in conventional borrowing to help them with their twenty-first century schools programme and to help them with some of their housing responsibilities. We will do more during this Assembly term in the field of the flood risk management and, in that way, we will assist local authorities to borrow responsibly, to use the powers that are available to them, and to carry out very important work on behalf of their local communities.
Welsh: Dirprwy Lywydd, byddai'n anodd i unrhyw wrandäwr gasglu o hynny heb eglurhad mai plaid yr Aelod a fu'n gyfrifol am gyflwyno cynlluniau menter cyllid preifat a'u cyflwyno'n frwdfrydig i awdurdodau lleol er mwyn eu perswadio i'w defnyddio. Mae gan rai awdurdodau lleol Ceidwadol yng Nghymru gynlluniau menter cyllid preifat hefyd. Mae'r Llywodraeth hon, yn enwedig o dan arweiniad fy rhagflaenydd, Jane Hutt, wedi darparu cymorth refeniw i awdurdodau lleol i'w cefnogi gyda benthyca confensiynol er mwyn eu cynorthwyo gyda'u rhaglen ysgolion yr unfed ganrif ar hugain ac er mwyn eu helpu gyda rhai o'u cyfrifoldebau ym maes tai. Byddwn yn gwneud mwy yn ystod tymor y Cynulliad hwn ym maes rheoli perygl llifogydd, ac yn y ffordd honno, byddwn yn cynorthwyo awdurdodau lleol i fenthyca'n gyfrifol, i ddefnyddio'r pwerau sydd ar gael iddynt, ac i wneud gwaith pwysig iawn ar ran eu cymunedau lleol.
English: Thank you. Yesterday, during First Minister's questions, Steffan Lewis urged for an update on the First Minister's fair work commission and the leader of Plaid Cymru asked for a sign of support to the principle of scrapping zero-hours contracts in the public sector in Wales. Now, I want to follow that issue up further with you this afternoon. Do you agree with me and with the leaders of your party in England that there is no room for zero-hours contracts in the current public employment sector?
Welsh: Diolch. Ddoe, yn ystod amser cwestiynau'r Prif Weinidog, fe bwysodd Steffan Lewis am ddiweddariad am gomisiwn gwaith teg y Prif Weinidog, ac fe ofynnodd arweinydd Plaid Cymru am arwydd o gefnogaeth i'r egwyddor o ddileu cytundebau dim oriau yn y sector cyhoeddus yng Nghymru. Rwyf i am ddilyn y mater ymhellach efo chi heddiw yma. A ydych chi'n cytuno efo fi, ac efo arweinwyr eich plaid chi yn Lloegr, nad oes lle i gytundebau dim oriau mewn arferion cyflogaeth cyhoeddus cyfoes?
English: Well, Dirprwy Lywydd, this Government has taken a series of actions within the law as it currently stands to bear down on the exploitation of zero-hours contracts, but we have to do that within the powers that are available to us and within the competence that this National Assembly possesses. When a Labour Government is elected in June of this year, we will be able to do more. I look forward to that very much.
Welsh: Wel, Dirprwy Lywydd, mae'r llywodraeth hon wedi rhoi cyfres o gamau gweithredu ar waith o fewn y gyfraith fel y mae ar hyn o bryd i fynd i'r afael â chamfanteisio contractau dim oriau, ond mae'n rhaid i ni wneud hynny o fewn y pwerau sydd ar gael i ni, ac o fewn cymhwysedd y Cynulliad Cenedlaethol hwn. Pan fydd Llywodraeth Lafur yn cael ei hethol ym mis Mehefin eleni, byddwn yn gallu gwneud mwy. Edrychaf ymlaen yn fawr iawn at hynny.
English: You've referred today, and the First Minister yesterday referred, to these issues that there are in Wales in terms of scrapping zero-hours contracts, and you've argued in the past that including amendments to abolish zero-hours contracts in the social services Bill could have undermined the Bill, making it open to challenge in the High Court. But it would have been possible for you to introduce a separate Bill specifically on zero-hours contracts within the care sector - because public services are devolved - but, instead, you have voted against scrapping zero-hours contracts on a number of occasions. So, why haven't you sought ways and means that would enable you to scrap zero-hours contracts in the care sector, providing respect to these crucial workers?
Welsh: Mi rydych chi wedi cyfeirio heddiw, ac mi gyfeiriodd y Prif Weinidog ddoe, at yr 'issues' yma sydd yng Nghymru ynglŷn â dileu contractau dim oriau, ac rydych chi wedi dadlau yn y gorffennol y byddai cynnwys gwelliannau i ddileu contractau dim oriau yn y Bil gwasanaethau cymdeithasol wedi gallu tanseilio'r Bil gan ei wneud o'n agored i her yn yr Uchel Lys. Ond, mi fyddai hi wedi bod yn bosib i chi gyflwyno Bil ar wahân, yn benodol am gytundebau dim oriau o fewn y sector gofal - mae gwasanaethau cyhoeddus wedi'u datganoli - ond, yn hytrach, rydych chi wedi pleidleisio yn erbyn dileu cytundebau dim oriau ar salw achlysur. Pam nad ydych chi wedi chwilio am ffyrdd a fyddai yn eich galluogi chi i ddileu cytundebau dim oriau ym maes gofal, gan roi parch i'r gweithwyr hollbwysig yma?
English: Well, Dirprwy Lywydd, in the previous Assembly, the Government was not prepared to see a whole Bill put at risk by the directly attention-seeking amendments put down by opposition parties on this matter, and it's completely untrue - completely untrue - to say that no further action has been taken. The Regulation and Inspection of Social Care Bill that I took through the National Assembly provides specific powers to Welsh Ministers to respond to the use of zero-hours contracts in the social care field, and I know that my colleague Rebecca Evans has very active intentions of bringing forward proposals very shortly.
Welsh: Wel, Dirprwy Lywydd, yn y Cynulliad blaenorol, nid oedd y Llywodraeth yn barod i weld Bil cyfan yn cael ei beryglu yn sgil gwelliannau a gyflwynai'r gwrthbleidiau ar y mater hwn yn unswydd er mwyn tynnu sylw, ac mae'n gwbl anghywir - yn gwbl anghywir - i ddweud nad oes unrhyw gamau pellach wedi cael eu cymryd. Mae'r Bil Rheoleiddio ac Arolygu Gofal Cymdeithasol a hebryngais drwy'r Cynulliad Cenedlaethol yn darparu pwerau penodol i Weinidogion Cymru ymateb i'r defnydd o gontractau dim oriau ym maes gofal cymdeithasol, a gwn fod fy nghyd-Aelod Rebecca Evans yn llawn fwriadu cyflwyno argymhellion cyn bo hir.
English: It appears to me that there is a huge gulf between what Labour says and what Labour does. There is a gap between the Labour Government in Cardiff and Labour's leaders in London, and also a gap between what Ministers in Cardiff Bay say and what Labour councils on the ground are actually doing. I'm talking specifically here about plans to encourage people to shop on their local high streets and the funding allocated to county councils to support parking initiatives - £3 million in total - in light of the agreement between Plaid Cymru and yourself. Unfortunately, Neath Port Talbot council have chosen to use the £133,000 that was to assist the high street to offset overspend on parking, against the specific guidance provided by your Government. Do you agree that this is entirely contrary to the intention and is an entirely ineffective use of this specific pot of funding?
Welsh: Mae'n ymddangos i mi fod yna fwlch anferth rhwng yr hyn y mae Llafur yn ei ddweud a'r hyn y mae Llafur yn ei wneud. Mae yna fwlch rhwng llywodraeth Lafur Caerdydd ac arweinwyr Llafur yn Lloegr, a hefyd bwlch rhwng yr hyn y mae Gweinidogion ym Mae Caerdydd yn ei ddweud a beth y mae cynghorau Llafur ar lawr gwlad yn ei wneud. Rwy'n sôn yn benodol yn fan hyn am gynlluniau i annog pobl i siopa ar y stryd fawr a'r arian sydd wedi'i glustnodi i gynghorau sir i gefnogi mentrau parcio - £3 miliwn i gyd - yn sgil cytundeb rhwng Plaid Cymru a chithau. Yn anffodus, mae cyngor Nedd Port Talbot yn dewis defnyddio'r £133,000 a oedd i fod i helpu'r stryd fawr i 'offset-io' gorwariant ar barcio, yn erbyn y cyfarwyddyd penodol a roddwyd gan eich Llywodraeth chi. A ydych chi'n cytuno fod hyn yn mynd yn hollol groes i'w bwriad ac yn ddefnydd cwbl aneffeithiol o'r pot penodol hwn o arian?